b"\n_START_ARTICLE_\nImperi itali\xc3\xa0\n_START_SECTION_\nProc\xc3\xa9s hist\xc3\xb2ric\n_START_PARAGRAPH_\nTot just vint anys despr\xc3\xa9s de la Unificaci\xc3\xb3 d'It\xc3\xa0lia (1861), els italians van comen\xc3\xa7ar a tractar de crear-se un imperi colonial.\n_START_SECTION_\nAntecedents\n_START_PARAGRAPH_\nQuan els egipcis es van veure obligats a retirar-se el 1884, els diplom\xc3\xa0tics italians van formar un acord amb el Regne Unit de la Gran Bretanya i Irlanda per a l'ocupaci\xc3\xb3 del port de Massawa que junt amb Assab va formar les anomenades possessions italianes a la Mar Roja, des de 1890, denominats col\xc3\xb2nia Eritrea. _NEWLINE_Per al govern de Crispi, la ciutat de Massawa es va convertir en el punt de partida per a un projecte que havia de desembocar en el control de tota la Banya d'\xc3\x80frica. Als inicis dels anys 1880, aquesta zona era habitada per poblacions eti\xc3\xb2piques, somalis i d'altres m\xc3\xa9s aut\xc3\xb2nomes o sotmeses formalment a diversos dominants: els egipcis -per tota la costa de la mar Roja-, soldans -Harar, Obbia, Zanz\xc3\xadbar entre els m\xc3\xa9s importants-, emirs o cacics tribals. Diferent \xc3\xa9s el cas d'Eti\xc3\xb2pia, aleshores regida pel \xc2\xabNegus Neguesti\xc2\xbb (Rei de Reis) Joan IV d'Eti\xc3\xb2pia, per\xc3\xb2 amb la pres\xc3\xa8ncia d'un segon \xc2\xabNegus\xc2\xbb (Rei) en els territoris del sud: Menelik II. _NEWLINE_A trav\xc3\xa9s dels estudiants i comerciants italians que freq\xc3\xbcentaven la zona des dels anys 1860, It\xc3\xa0lia va buscar dividir els dos Negus per tal de penetrar, primer pol\xc3\xadticament i despr\xc3\xa9s militarment, a l'interior de l'altipl\xc3\xa0 eti\xc3\xb2pic. Entre els projectes es trobava l'ocupaci\xc3\xb3 de la ciutat santa d'Harar, l'adquisici\xc3\xb3 de Zeila pels brit\xc3\xa0nics i la renda del port de Kismaayo, situat en la desembocadura del riu Juba, a Som\xc3\xa0lia. Els tres projectes no van concloure positivament, en particular la presa de la ciutat d'Harar per part de les forces eti\xc3\xb2piques de Menelik va impedir l'execuci\xc3\xb3 d'una operaci\xc3\xb3 similar per part de les forces italianes. _NEWLINE_El 1889, It\xc3\xa0lia realitza amb una s\xc3\xa8rie d'acords pel mig del c\xc3\xb2nsol itali\xc3\xa0 d'Aden amb els respectius soldans, els protectorats sobre el Soldanat d'Obbia i sobre el de Migiurtina. El 1892, el Sult\xc3\xa1 de Zanz\xc3\xadbar va concedir d'arrendament els ports del Benadir -entre els que hi eren Mogadiscio i Brava- a la societat mercantil Filonardi. El Benadir, encara que estava administrat per una societat privada, va ser explotat pel Regne d'It\xc3\xa0lia com a base de partida per a les expedicions d'exploraci\xc3\xb3 amb direcci\xc3\xb3 a les desembocadures dels rius Juba i Omo i per a l'assumpci\xc3\xb3 d'un protectorat sobre la ciutat de Lugh.\n_START_SECTION_\nInici sense \xc3\xa8xit\n_START_PARAGRAPH_\nPoc despr\xc3\xa9s de la derrota i mort de l'emperador Joan IV d'Eti\xc3\xb2pia en una guerra contra els dervixos sudanesos, el Regio Esercito itali\xc3\xa0 establert a Massawa va ocupar una part de l'altipl\xc3\xa0 eti\xc3\xb2pic, inclosa la ciutat d'Asmara, sobre la base de previs acords ambigus realitzats amb Menelik II el qual, amb la mort del rival, havia aconseguit fer-se recon\xc3\xa8ixer \xc2\xabNegus Neghesti\xc2\xbb. Amb el tractat que va seguir, Menelik II va acceptar la pres\xc3\xa8ncia dels italians sobre l'altipl\xc3\xa0 i va recon\xc3\xa8ixer utilitzar a It\xc3\xa0lia com a canal de comunicaci\xc3\xb3 de prefer\xc3\xa8ncia amb els pa\xc3\xafsos europeus. Aquest reconeixement va ser interpretat pels italians -i tradu\xc3\xaft de l'idioma amh\xc3\xa0ric, per conseg\xc3\xbcent- com l'acceptaci\xc3\xb3 d'un protectorat, i per cinc anys seria font de disc\xc3\xb2rdies entre tots dos pa\xc3\xafsos. _NEWLINE_La pol\xc3\xadtica de progressiva conquesta d'Eti\xc3\xb2pia es va concretar amb la Primera Guerra Italoet\xc3\xadop i va acabar en els fets amb la Batalla d'Adwa el primer de mar\xc3\xa7 de 1896. Una de les peticions italianes durant la redacci\xc3\xb3 del Tractat de Versalles despr\xc3\xa9s de la Primera Guerra Mundial va ser la de rebre la Som\xc3\xa0lia Francesa i el Somalil\xc3\xa0ndia a canvi de la ren\xc3\xbancia a la participaci\xc3\xb3 en la repartici\xc3\xb3 de les col\xc3\xb2nies alemanyes. Va ser l'\xc3\xbaltim intent per part de l'estat liberal de perseguir la pol\xc3\xadtica de penetraci\xc3\xb3 a la Banya d'\xc3\x80frica.\n_START_SECTION_\nEl segon intent: El Txad\n_START_PARAGRAPH_\nEl segon intent de crear un Imperi Colonial es posava com a objectiu el control d'una zona de territori que recorregu\xc3\xa9s de la mar Mediterr\xc3\xa0nia al golf de Guinea. El projecte no va ser mai explicat p\xc3\xbablicament, per\xc3\xb2 va ser estrat\xc3\xa8gicament clar durant les negociacions per al Tractat de Versalles i va causar friccions diplom\xc3\xa0tiques amb Fran\xc3\xa7a. Per realitzar aquest projecte, tenint quasi possessi\xc3\xb3 formal sobre L\xc3\xadbia, el cos diplom\xc3\xa0tic itali\xc3\xa0 va demanar tenir la col\xc3\xb2nia alemanya del Camerun i va cercar obtenir, com a compensaci\xc3\xb3 per la seva participaci\xc3\xb3 en la guerra mundial, el trasp\xc3\xa0s de Txad de Fran\xc3\xa7a al Regne d'It\xc3\xa0lia. El projecte va fracassar quan el Camerun va ser assignat a Fran\xc3\xa7a i It\xc3\xa0lia obt\xc3\xa9 nom\xc3\xa9s el Jubaland -la regi\xc3\xb3 que compr\xc3\xa8n el curs del riu Juba a l'est i el l\xc3\xadmit amb Kenya a l'oest-, a m\xc3\xa9s a m\xc3\xa9s d'una redefinici\xc3\xb3 dels l\xc3\xadmits entre L\xc3\xadbia i Txad.\n_START_SECTION_\nLa conquesta d'Eti\xc3\xb2pia i el naixement de l'Imperi\n_START_PARAGRAPH_\nEl feixisme va buscar sobretot de presentar-se en manera diferent als l\xc3\xadmits d'Eti\xc3\xb2pia, va intentar realitzar un tractat amist\xc3\xb3s amb la gesti\xc3\xb3 del regent Haile Selassie. El mencionat acord es va concretar en 1928. En aquesta fase la col\xc3\xb2nia eritrea, sota l'administraci\xc3\xb3 del governador Jacopo Gasparini va intentar obtenir un protectorat sobre el Iemen i crear una base per a un imperi colonial sobre la pen\xc3\xadnsula \xc3\xa0rab, per\xc3\xb2 Mussolini no volia enemistar-se amb Gran Bretanya i va aturar el projecte. _NEWLINE_Poc despr\xc3\xa9s de la completa conquesta de L\xc3\xadbia, succe\xc3\xafda a la fi dels anys 20, Benito Mussolini va manifestar la intenci\xc3\xb3 de donar un Imperi a It\xc3\xa0lia i l'\xc3\xbanic territori que romania lliure d'inger\xc3\xa8ncies estrangeres era Abiss\xc3\xadnia (Eti\xc3\xb2pia), encara que era membre de la Societat de Nacions. El projecte d'invasi\xc3\xb3 va iniciar l'endem\xc3\xa0 de la conclusi\xc3\xb3 dels acords sobre el tractat amist\xc3\xb3s i va concloure amb l'ingr\xc3\xa9s de l'ex\xc3\xa8rcit itali\xc3\xa0 a Addis Abeba el 5 de maig de 1936. _NEWLINE_Quatre dies m\xc3\xa9s tard, va ser proclamat el naixement de l'Imperi itali\xc3\xa0 i es va portar a terme el coronament de V\xc3\xadctor Manuel III com a Emperador d'Eti\xc3\xb2pia, amb el t\xc3\xadtol de \xc2\xabQesar\xc2\xbb, en lloc de l'esmentat de \xc2\xabNegus Neghesti\xc2\xbb. _NEWLINE_Amb la conquesta de gran part d'Eti\xc3\xb2pia es va procedir a una reestructuraci\xc3\xb3 de les col\xc3\xb2nies de la Banya d'\xc3\x80frica. Som\xc3\xa0lia, Eritrea i Abiss\xc3\xadnia es van reunir al virregnat d'\xc3\x80frica Oriental Italiana (AOI). _NEWLINE_Moltes obres van ser fetes pels italians a l'AOI, especialment viaris -com la carretera entre Asmara, Addis Abeba i Mogadiscio-. Fins i tot es van enviar molts milers de colons italians a desenvolupar les \xc3\xa0rees agr\xc3\xadcoles. _NEWLINE_El projecte colonial va concloure amb l'ocupaci\xc3\xb3 brit\xc3\xa0nica dels territoris subjectes al domini itali\xc3\xa0 a l'AOI el 1941, durant la Segona Guerra Mundial.\n_START_SECTION_\nFi de l'Imperi itali\xc3\xa0\n_START_PARAGRAPH_\nL'Imperi itali\xc3\xa0 va ser definitivament dissolt a la fi de 1943 amb la derrota d'It\xc3\xa0lia a la Segona Guerra Mundial, que va acabar el somni de Mussolini de fer d'It\xc3\xa0lia una \xc2\xabpot\xc3\xa8ncia mundial\xc2\xbb, i els italians van ser expulsats del nord de l'\xc3\x80frica i de l'\xc3\x80frica oriental, per les forces brit\xc3\xa0niques i de la Commonwealth. Les tropes italianes a Alb\xc3\xa0nia, al Dodecan\xc3\xa9s i a les altres illes gregues van ser retirades a partir de setembre de 1943, per\xc3\xb2 no sense cruents episodis (Massacre de Cefal\xc3\xb2nia), despr\xc3\xa9s de la caiguda de Mussolini. _NEWLINE_Formalment It\xc3\xa0lia va ser privada de totes les seves possessions colonials amb el Tractat de Par\xc3\xads de 1947. El 1950 les Nacions Unides van recon\xc3\xa8ixer a It\xc3\xa0lia l'administraci\xc3\xb3 fiduci\xc3\xa0ria de la Som\xc3\xa0lia Italiana fins al 1960."